**Alexander Richard Pettyfer** (s. 10. huhtikuuta 1990) on brittiläinen näyttelijä, joka on tullut tunnetuksi roolistaan Alex Riderina Anthony Horowitzin kirjaan perustuvassa elokuvassa *Alex Rider & Stormbreaker*.

Tausta
------

Alex Pettyfer on kotoisin Isosta-Britanniasta, Hertfordshiren Stevenagestä. Hän syntyi näyttelijä Richard Pettyferille ja entiselle mallille, Lea Robinsonille (joka nykyään tunnetaan Lee Irelandinä). Hänen vanhempansa ovat eronneet ja nykyisin hänen äitinsä on naimisissa Michael Irelandin kanssa. Alexilla on myös velipuoli, James Ireland, josta on mahdollisesti tulossa maailmanluokan tenniksenpelaaja.

Ura
---

Pettyfer aloitti uransa seitsemän vuoden ikäisenä, jolloin hän toimi lapsimallina tuotemerkeille, kuten *GAP*, tavattuaan Ralph Laurenin eräässä lelukaupassa New Yorkissa.

Vuonna 2005, kun Pettyfer oli lopettelemassa malliuraansa, hän teki ammatillisen ensiesiintymisensä brittiläisessä televisiotuotannossa Tom Brown's Schooldays, esittäen siinä päähenkilö Tom Brownia. Kesäkuussa 2005 hänet valittiin 500 nuoren pojan joukosta näyttelemään Alex Rideriä, teini-ikäistä MI6-vakoojaa, Anthony Horowitzin kirjaan perustuvassa elokuvassa *Stormbreaker*. Pettyfer olisi voinut päästä myös näyttelemään pääroolia elokuvaan Eragon, mutta hän valitsi mieluummin Alex Riderin, koska kyseinen elokuva kuvattaisiin Britanniassa ja sen lähiympäristössä, kun taas *Eragon* olisi kuvattu Tšekissä. Pettyfer pelkää nimittäin lentämistä.

*Stormbreaker*-elokuvan ensi-ilta Isossa-Britanniassa oli 21. heinäkuuta 2006.
Pettyfer ei aio ottaa vastaan Alex Riderin roolia seuraavassa elokuvassa, koska hän on jo liian vanha teinivakoojan rooliin.

Lopetettuaan *Stormbreakerin* kuvaukset Pettyfer ei puhunut elokuvasta kenellekään koulussaan. Hän noudatti kollegansa Ewan McGregorin neuvoa, joka kertoi hänelle, että yksityiselämä ja ammatti on pidettävä erillään.
Elokuvan kuvausten loputtua Pettyfer päätti jättää koulunsa ja keskittyä näyttelijänuraansa, vanhempiensa suostumuksella.

Yksityiselämä
-------------

Pettyfer, joka kuvailee itseään urheilijaksi, asuu Windsorissa, Berkshiressä. Hän kävi Shiplake College boarding schoolia. Pettyfer harrastaa mm. hiihtoa ja jääkiekkoa.
Pettyferin lempiväri on oranssi, ja hän ei pidä jalkapallosta. Hän on seurustellut mm. Dianna Agronin ja Emma Robertsin kanssa.

Filmografia
-----------

| Vuosi | Elokuva | Rooli |
| --- | --- | --- |
| 2005 | *Tom Brown's Schooldays* | Tom Brown |
| 2006 | *Alex Rider & Stormbreaker* | Alex Rider (miespääosa) |
| 2008 | *Wild Child* | Freddie Kingsley |
| 2009 | *Tormented* | Bradley White |
| 2011 | *I Am Number Four* | John Smith/ Numero 4 (miespääosa) |
| *In Time* | Fortis |
| *Beastly* | Kyle Kingson/Hunter (miespääosa) |
| 2012 | *Magic Mike* | Adam/Kid |
| 2013 | *The Butler* | Thomas Westphall |

Lähteet
-------

1. ↑  Fiona Maddocks: Calm amid the storm  July 19, 2006. Scotsman.com. Viitattu 2. maaliskuuta 2007.
2. ↑  Karen Price: Going down a storm  July 21, 2006. icWales. Viitattu 2. maaliskuuta 2007.
3. ↑  Fiona Hudson: Young star cruising  September 23, 2006. The Sunday Mail.  Arkistoitu marraskuu 24, 2006. Viitattu 2. maaliskuuta 2007.
4. ↑  Pettyfer puts McGregor's advice into practise  July 20, 2006. Contact Music. Viitattu 2. maaliskuuta 2007.
5. ↑  Stormbreaker star quits school  July 18, 2006. PR-Inside.  Arkistoitu helmikuu 19, 2007. Viitattu 2. maaliskuuta 2007.

### Web

* Alex Pettyfer Source

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |